Súradnice: 48°15′40″S 17°11′47″V﻿ / ﻿48,261111°S 17,196389°V﻿ / 48.261111; 17.196389

**Biely Kameň** (-normovaný názov; v rokoch 1982-1990 bol normovaný názov *Biely kameň*; iné názvy: **Svätojurský hrad**, **Neštyšský zámok**) sú zrúcaniny gotického hradu nachádzajúce sa na zalesnenom návrší nad mestom Svätý Jur v okrese Pezinok v Bratislavskom kraji.

Hrad Biely Kameň nad Svätým Jurom vo funkcii opevneného sídla nahradil staršie hradisko situované na opačnej strane údolia. Toto hradisko vzniklo v 9. storočí a svoju funkciu plnilo aj v ďalšom období. V roku 1209 získal územie Svätého Jura rod Huntovcov-Poznanovcov, ktorý si za svoje sídlo zvolil pôvodnú pevnosť nad hradiskom Neštich.

História
--------

V polovici 13. storočia prestal byť rozľahlý areál hradiska vhodnou rezidenciou rodu, ktorý začal používať predikát „zo Svätého Jura". Rodina svätojurských grófov, ktorá sa neskoršie v dôsledku vznikajúcich majetkových sporov rozdelila na dve vetvy - svätojurskú a pezinskú, dala preto na opačnej strane údolia vystavať nový kamenný hrad. Ako vhodné miesto vybrali okraj vyvýšeného úbočia strmo klesajúce do údolia.

Novopostavený hrad sa prvý raz spomína v roku 1271 v súvislosti s nájazdmi českého kráľa Přemysla Otakara II. do uhorského pohraničia a potom v roku 1295. V majetku rodu svätojurských zostal až do ich vymretia v roku 1526. Neskôr sa stal majetkom ďalšieho veľmožského rodu Zápoľských. V 17. storočí Svätý Jur získal Štefan Ilešházy, ktorý v mestečku pod hradom postavil renesančný kaštieľ. Zánik hradu sa predpokladá v roku 1663 v súvislosti s tureckým vyplienením Svätého Jura, ale nie je vylúčené ani jeho skoršie opustenie už na sklonku stredoveku.

Opis
----

Hrad, pôvodne zaberajúci pomerne veľkú plochu návršia, sa do súčasnosti zachoval v stave pokročilého rozpadu, ktorý neumožňuje získať bližšie informácie o jeho pôvodnej podobe a vývoji. Dnešný rozsah je výsledkom postupných dostavieb v dobe, keď na ňom vládli páni zo Svätého Jura. Jadrom celého opevneného komplexu je horný val približne obdĺžnikového pôdorysu, ktorý po obvode vymedzovali mohutné hradby, dodnes viditeľné na východnej strane. K opevneniu na vnútornej strane pristavali obytné krídla vymedzujúce ústredné nádvorie. Z budov je dnes najlepšie zachované krátke východné krídlo so zvyškami gotickej tehlovej klenby. Zo stavieb na severnej strane nádvoria sa zachovala rozsiahla zaklenutá pivnica. 

Spory o majetok medzi oboma vetvami ďalej pokračovali a v súpise majetku pri príležitosti jeho delenia v roku 1412 vo svätojurskej vetve sa zachovali aj údaje o hrade Biely Kameň i jeho opis. Podľa neho mal hrad dve veže, jednú veľkú v strede a druhú menšiu. Stavby vo vnútri vlastného hradu boli v dvoch radoch pozdĺž dlhších strán obdĺžnika. Výslovne sa v súpise uvádza komora, palác a kaplnka, pod ktorými bola pivnica. 

Vnútorný hrad chránený opevnením nepravidelného oválneho tvaru mal len jednu bránu na severovýchodnej strane, nad ktorou bola bašta, ľudovo zvaná „erkel". Prístupová cesta k nej viedla po moste ponad priekopu. Okrem veže s bránou boli vo vonkajšom areáli ďalšie dve veže. Okolo vonkajšieho múru, z jeho vnútornej strany, boli hospodárske budovy, z ktorých sa spomína iba budova pekára. Horný hrad i celá spodná časť mali celý rad komôr, ktoré svedčia o tom, že hrad musel mávať značné zásoby. Z týchto budov sú dnes zachované len zvyšky v podobe pivnice alebo častí obvodových múrov miestami vystupujúcich nad terén.

Prístup
-------

Zrúcanina hradu Biely Kameň sa nachádza v lese nad mestskou časťou Svätého Jura (pri Bratislave) - Neštich.

* Z centra Svätého Jura najprv po  značke s následným odbočením doľava na  turistickú značku.

Galéria
-------

* Kolorová kresba hradu Biely Kameň z roku 1882Kolorová kresba hradu Biely Kameň z roku 1882
* Pravdepodobný vzhľad hradu v 17. storočí (foto z informačného panelu pred hradom)Pravdepodobný vzhľad hradu v 17. storočí (foto z informačného panelu pred hradom)
* Informačná tabuľa pri hradeInformačná tabuľa pri hrade
* Hrad Biely Kameň (LiDar vizualizácia)

Referencie
----------

1. ↑   *Názvy hradov a zámkov* [PDF online]. Úrad geodézie, kartografie a katastra Slovenskej republiky, rev. 2017-03-28, [cit. 2020-08-29]. Dostupné online.
2. ↑   *mapový portál HIKING.SK* [online]. mapy.hiking.sk, [cit. 2020-05-04]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Biely Kameň**

Externé odkazy
--------------

* Hrad Biely Kameň (stránka OZ Castrum Sancti Georgii, ktoré bolo založené s cieľom zachrániť Biely Kameň)
* Hrad Biely Kameň (staršia stránka venovaná hradu)
* Poloha na turistickej mape

Zdroje
------

* Informačný panel pred hradom
* Štefan Pisoň, *Hrady, zámky a kaštiele na Slovensku*, Osveta, Martin, 1973

| * z
* d
* u
Malé Karpaty |
| --- |
| Podcelky (časti) | 
* Brezovské Karpaty
	+ Dobrovodská kotlina
* Čachtické Karpaty
	+ Nedze
	+ Plešivec
* Devínske Karpaty
	+ Bratislavské predhorie
	+ Devínska brána
	+ Devínska Kobyla
	+ Lamačská brána
* Pezinské Karpaty
	+ Biele hory
	+ Bukovská brázda
	+ Homoľské Karpaty
	+ Kuchynská hornatina
	+ Lošonská kotlina
	+ Plavecké predhorie
	+ Smolenická vrchovina
	+ Stupavské predhorie

 |
| Veľkoplošné chránené územie | 
* Chránená krajinná oblasť Malé Karpaty

 |
| Národné prírodné rezervácie | 
* Čachtický hradný vrch
* Devínska Kobyla
* Hajdúchy
* Hlboča
* Kršlenica
* Pohanská
* Roštún
* Záruby

 |
| Prírodné rezervácie | 
* Bolehlav
* Buková
* Čerenec
* Čierna skala
* Fialková dolina
* Chríb
* Jurské jazero
* Kamenec
* Katarína
* Klokoč
* Lančársky Dubník
* Lošonský háj
* Málová
* Nad Šenkárkou
* Orlie skaly
* Plešivec
* Pod Holým vrchom
* Pod Pajštúnom
* Skalné okno
* Slopy
* Strmina
* Ševcova skala
* Vysoká
* Zlatá studnička

 |
| Národné prírodné pamiatky | 
* Čachtická jaskyňa
* Jaskyňa Driny

 |
| Prírodné pamiatky | 
* Bukovina
* Čertov žľab
* Deravá skala
* Ľahký kameň
* Limbašská vyvieračka
* Malá Pec
* Tisové skaly
* Veľká pec
* Vyvieračka pod Bachárkou
* Zrubárka

 |
| Územie Natura 2000 | 
* Homoľské Karpaty

 |
| Chránený areál | 
* Svätojurské hradisko
* Všivavec

 |
| Kultúrne a historické pamiatky | 
* Bratislavský hrad
* Čachtický hrad
* hrad Devín
* Dračí hrádok
* Hrad Biely Kameň
* Hrad Červený Kameň
* Hrad Dobrá Voda
* Hrad Ostrý Kameň
* Hrad Korlátka
* Kostol a kláštor svätej Kataríny
* Hrad Pajštún
* Hradisko Molpír
* Hradisko Pohanská
* Plavecký hrad
* Praveké hradisko Prašník
* Smolenický zámok

 |
| Vybrané vrcholy \*(rozhľadňa)Zoznam vrcholov | 
* Záruby (768)
* Vysoká (754)
* Vápenná\* (752)
* Veľká homoľa\* (709)
* Veľký Javorník (594)
* Klenová (585)
* Malý Javorník (584)
* Kukla\* (564)
* Devínska Kobyla (514)
* Pohanská (494)
* Kamzík (439)(Televízna veža)
* Baranec (378)
* Ostriež (370)
* Molpír (354)

 |

Autoritné údaje: * SNK: 111372